שמואל פניג

שמואל פניג הוא פרופסור אמריטוס בחוג לפסיכיאטריה באוניברסיטת תל אביב. פניג היה מנהל השירותים האמבולטוריים במרכז לבריאות הנפש שלוותה, וכן כיהן במשך 11 שנים כיושב ראש ועדת הבחינות של המועצה המדעית הרפואית. תחומי המחקר של פניג הם פסיכיאטריה משפטית, אפידמיולוגיה של פסיכוזה ראשונה, סוגיות אתיות בפסיכיאטריה ואפקט הפלצבו.פרופ' שמואל פניג באתר Infomed במהלך השנים פרסם מאות מאמרים בתחומים אלה. פניג הוא .

ביוגרפיה
פניג הוא בוגר בית הספר לרפואה באוניברסיטה העברית בירושלים. את ההתמחות עשה במרכז לבריאות הנפש שלוותה ואחריה ניהל את חדר המיון באותו מוסד והתווה את המדיניות בהתמודדות והתערבויות ראשוניות. סיים בהצטיינות את לימודי ההמשך בפסיכיאטריה וכן את התוכנית לפסיכותרפיה באוניברסיטת תל אביב, וכן קורס בן שנתיים בפסיכיאטריה משפטית ולימודי תעודה בנושא של כשרות משפטית אצל זקנים. בשנים 1991–1995 השתתף פניג במשך ארבע שנים במחקר רחב היקף בארצות הברית שחקר את האפידימיולוגיה של אפיזודה פסיכוטית ראשונית. פניג חבר בהסתדרות הרפואית, האיגוד הישראלי לפסיכיאטריה, החברה לפסיכיאטריה משפטית, החברה לפסיכיאטריה קהילתית, והחברה לפסיכיאטריה של הזקנה.

פניג הוביל גישה השוללת את הדוגמטיות בפסיכיאטריה ומעודדת יוזמות חדשות לרפואה אלטרנטיבית. הוא שם דגש על הרפואה האמבולטורית ופחות על החלק האשפוזי בטיפול במתמודדי נפש, גישה המקובלת היום גם על הממסד הפסיכיאטרי. על פי גישתו, לפסיכיאטריה הרפואית אין תמיד את הכלים הנחוצים לטיפול, ו⁰לכן רחש הערכה רבה לכלים נוספים שאינם מעולם הרפואה כמו טיפול בתנועה, טיפול באמנות, רפואה סינית, שיאצו ועוד. הוא דאג לפתח במסגרת המערך האמבולטורי תת-מרפאה לצעירים, המתמודדים עם בעיות של זהות והשתלבות בעולם המבוגרים – כאשר הגישה בטיפול באה מעולם הסוציולוגיה החברתית ולא הפסיכופתולוגיה.

בשנים 2004–2015 כיהן כיושב ראש ועדת הבחינות של המועצה המדעית הרפואית ובתפקידו השפיע על המדיניות ותפיסת מקצוע הפסיכיאטריה בישראל. ועדה זו היא שמגבשת את מבחני ההסמכה של פסיכיאטרים בישראל ובצורה זו משפיעה על ההתמחות, החינוך והדמות של הפסיכיאטר המומחה. במסגרת תפקידו, כתב וגיבש פרופ' פניג את הבחינות. לאחר מאבקים לא קלים, הצליח לשמר את מקומה של הפסיכותרפיה בבחינות אלה ולשלב בהכשרה את הפסיכותרפיה הקוגניטיבית ההתנהגותית עליה גם נבחנים המתמחים. משנת 2015 משמש פרופ' פניג כיו"ר ועדת הערר של הבחינות בפסיכיאטריה.

בעשרים השנים האחרונות פעל בתחום הפסיכיאטריה המשפטית, לאחר שנחשף לתחום במהלך דיונים בוועדה של האיגוד הפסיכיאטרי בתיקון לחוק בנושא ענישה מופחתת. והשתתף בכתיבת ההנחיות של האיגוד הפסיכיאטרי בהגדרה של מה יחשב כהפרעה נפשית חמורה היכולה לשמש עילה לענישה מופחתת, וגם לאחריות מופחתת. פניג פעל לפני עורכי דין ושופטים לגשר על הפער בין התפיסה והשפה המשפטית והתפיסה והשפה הפסיכיאטרית בנושאים של אחריות וענישה מופחתת כאשר הרקע המדעי שלו במחקר על האבחנה הפסיכיאטרית והקלסיפיקציה בפסיכיאטריה מאפשרים לו לפשט ולהנגיש לקהלים השונים את הגבולות של האבחנה.

פניג הוא יו"ר ועדת האתיקה של בית החולים שלוותה, ועומד בראש ועדת הלסינקי בשלוותה,ועדת הלסינקי, אתר שלוותא שם עסק באישור של טכנולוגיות חדשניות לטיפול בחולי נפש, ובאישור של מחקרים רבים אחרים, תרופתיים ולא-תרופתיים שנעשו במסגרת המוסד. מחקרים אלה היו בשיתוף של מוסדות אקדמיים מוכרים וקידמו את ההבנה והטיפול בחולי הנפש. פניג עוסק בעריכת חוות דעת לבתי המשפט לסוגיהם במגוון של נושאים, כולל נכויות פסיכיאטריות, כשרויות לעריכת צוואה וכשרויות לעריכת חוזים וכן הערכות של השפעת השירות הצבאי על גרימה או החמרה של נכות נפשית אצל החיילים, חוות דעת בנושאים של אחריות פלילית ויכולת לעמוד לדין.

כקלינאי במהלך הקריירה שלו איבחן וטיפל פניג, בגישה המשלבת טיפול פסיכותרפי ותרופתי במחלות או בעיות נפשיות רבות כגון מצבי חרדה למיניהם, דיכאון לסוגיו, הפרעות פסיכוטיות כולל סכיזופרניה והפרעות ביפולריות ופסיכוזות למיניהן, הערכה של דמנציה ותפקוד קוגניטיבי וכן כשרויות משפטיות. פניג כתב חוות דעת במספר משפטים ידועים של רצח בנושא של ענישה מופחתת, כמו מדינת ישראל נגד גרגורי בגייב, שערף את ראשו של בן דודו בן ה-14 ונשלח לכלא לעשרים שנה. פניג כתב חוות דעת כי אמנם לא סבל ממחלת נפש, אך סבל מהפרעת אישיות כה חמורה שפגעה משמעותית ביכולתו להבדיל בין טוב לרע ולשלוט בדחפיוו.שמואל פניג, יוסף לריה, דייוויד רועה, הפרעות אישיות וענישה מופחתת, מזווית משפטית, רפואה ומשפט, גילון מס' 23, אוקטובר 2000

מחקרים ומאמרים
תחומי המחקר של פניג הם קלסיפיקציה פסיכיאטרית: יציבות האבחנה הפסיכיאטרית, גבולות האבחנה, אפידמיולוגיה של פסיכוזה ראשונה, סוגיות אתיות בפסיכיאטריה, פסיכיאטריה משפטית ואפקט הפלצבו,ד"ר אורי ניצן, פרופ' שמואל פניג, אפקט הפלצבו ככלי טיפולי, אתר TheMedical, שנת 2010 ובמהלך השנים פרסם מאות מאמרים בתחומים אלה.

פניג השתתף והוביל מחקרים רבים, ופרסם מאות מאמרים בהמשך השנים. המחקר הראשון בו השתתף יחד עם פרופסור לבב היה מחקר אפידמיולוגי על דמורליזציה אצל ניצולות שואה בארץ ובמסגרת המחקר בדק גם מתודולוגית את הראיון הטלפוני לעומת ראיון-פנים אל פנים. תוצאות המחקר, שראיון הטלפוני שווה ערך מחקרית לראיון של פנים-אל-פנים היא נקודת ציון במתודולוגיה של המחקר הפסיכיאטרי. במסגרת המחקר בארצות הברית בו השתתף ושעסק באפיזודה פסיכוטית ראשונה התעמק פרופסור פניג נושא של יציבות האבחנה לאורך השנים הראשונות וכן התמקד בפסיכוזות קצרות ובהפרעה דלוזיונלית, עליה גם כתב עם עמיתיו את הפרקים בספר של סדוק וקפלן על הפרעה זו ועל פסיכוזות קצרות. מחקר זה היה הזדמנות לבחון את השלבים הראשונים של המחלה ומה קורה עם האבחון הראשוני, בעיקר כאשר הפסיכוזה מעורבת בשימוש בסמים: מחקר זה שארך שנים, אפשר מעקב אחרי השתנות האבחנות הפסיכיאטריות ופניג היה זה שריכז חלק זה של המחקר.

כך ניתן היה לראות האם לדוגמה יכול להיות מצב שאדם חווה אפיזודה פסיכוטית יחידה במהלך חייו או שבהכרח יגיעו עוד אפיזודות אחריה. במשך ארבע שנות המחקר, פרסם 40 מאמרים. בשנים 1996–2002 השתתף במחקר נוסף שהתקיים בארץ בשיתוף ארצות הברית. המחקר ביקש לבדוק בעזרת מידע שנאסף על 90 אלף יולדות באזור ירושלים שהשתתפו במחקר מה יכולים להיות המנבאים של סכיזופרניה בילדים של אותן שנים. אחד הממצאים החשובים של מחקר זה היה שגיל האב הוא משמעותי ושאם האב מאוד מבוגר מאוד יש סיכוי של פי 2–3 להתפתחות של סכיזופרניה אצל הצאצא.

כקלינאי וחוקר בדק במהלך עבודתו תופעות חברתיות שהיה להן ביטוי פסיכיאטרי כמו התופעה של הימנעות/פוביה ממילואים, כמו כן חקר את הביטויים של הסכסוך הישראלי-ערבי בתקופה של האינתיפאדה הראשונה במחלקה הפסיכיאטרית הסגורה: המפגש בין החולה הפסיכוטי היהודי והאח הערבי, הזהות החצויה של הפסיכיאטר כפסיכותרפיסט, או איך לגשר בין העמדה הרפואית-הפטרנליסטית ו"היודעת כל" לעמדה המתבוננת והמכילה בפסיכותרפיה. סוגיות אתיות בפסיכותרפיה כמו גבולות הטיפול ביחסי מטפל-מטופל, מדריך-מודרך, מורה-תלמיד כולל יחסי מין היו שדה אחר של מחקר אותו ריכז יחד עם עמיתיו ותוצאותיו התפרסמו בספרות הבינלאומית.

מאמרים נבחרים
 ד"ר אורי ניצן, פרופ' שמואל פניג, אפקט הפלצבו ככלי טיפולי, אתר TheMedical, שנת 2010
 מ. נוימן, ש. פניג, "הימנעות משרות מילואים", הרפואה כרך ק"י, 1986, עמ' 203–205

 The effect of trihexphenidyl (artane) on memory in schizophrenic patients, Progress, Neuro-psychopharmacology & Biological Psychiatry, 1987
 S. Fennig, I. Levav, Demoralization and Social Support among Holocaust survivors, Journal of Nervous and Mental Disease, Vol. 179, 1991, pp. 167–172
 S. Fennig, I. Treves, G. Kashkush, G. Zmiro, The Arab nurse and the Jewish psychotic patient in the closed psychiatric ward, The International Journal of Social Psychiatry, Vol. 38, 1992, pp. 228–234
 S. Fennig, S. Naisberg-Fennig, M. Neumann, B. Kovasznay, The Psychiatrist as a Psychotherapist: The Problem of Identity, American Journal of Psychotherapy, Vol. 47, 1993, pp. 33–37, 1993
 S. Fennig, I. Levav, R. Kohn, N. Yelin, Telephone vs Face-to-Face Interviewing in a Community Psychiatric Survey, American Journal of Public Health, Vol. 83, 1993, pp. 896–898
 S. Fennig, B. Kovasznay, C. Rich, R. Ram, C. Pato, A. Miller, J. Rubinstein, G. Carlson, J. E. Schwartz, J. Phelan, J. Lavelle, T. Craig, E. Bromet, Six-Month Stability of Psychiatric Diagnoses in First-Admission Patients With Psychosis, American Journal of Psychiatry, Vol. 151, 1994, pp. 1200–1208
 S. Fennig, T. Craig, J. Lavelle, B. Kovasznay, E. J. Bromet, Best-Estimate Versus Structured Interview-Based Diagnosis in First-Admission Psychosis, Comprehensive Psychiatry, Vol. 35, 1994, pp. 341–348
 E. Susser, S. Fennig, J. Lina, X. Amador, E. Bromet, Epidemiology, Diagnosis, and Course of Nonaffective Remitting Psychoses, American Journal of Psychiatry, Vol 152, 1995, pp. 1743–1748
 S. Fennig, J. Rabinowitz, S.R. Fennig-Naisberg, Involuntary first admission of patients with schizophrenia as a predictor of future admissions, Psychaitric Services, Vol. 50, 1999, pp. 1049–1052
 J. E. Schwartz, S. Fennig, M. Taenenberg-Karant, G. Carlson, T. Craig, N. Galambos, J. Lavelle, E. J. Bromet, Congruence of two longitudinal research diagnoses in a first-admission sample with psychosis, Archives Journal of Psychiatry, Vol 57, 2000, pp. 593–600
 S. Fennig, V. Barak, I. Treves, M. Ben-Yakar, J. Farina, A. Bloom, I. Treves, Comparison of the Attitudes of Israeli therapist and lay person to ethical dilemmas in psychotherapy, Journal of Nervous and Mental Disease Vol 188, 2000, pp. 777–785
 Shmuel Fennig, Marsha Tanenberg-karant, Rapid versus Delayed Readmission in First-Admission Psychosis: Quality Indicators for Managed Care, Annals of Clinical Psychiatry, 2000
 Differences in Age of First Hospitalization for Schizophrenia Among Immigrants and Nonimmigrants in a National Case Registry, Schizophrenia Bulletin, 2002
 S. Fennig, D. Roe, Y. Lerya. D, S. Eldar, Personality Disorders as grounds for reduced sentence in murder cases, Israel Journal of Psychiatry Vol. 41, 2004 pp. 140–148,
 D. Roe, Y. Ronen, Y. Lereya, S. Fennig, S. Fennig, Reduced punishment in Israel in the case of murder: Bridging the Medico-Legal Gap, International Journal of Law & Psychiatry Vol. 28, 2005, pp. 222–230
 D. Malaspina, A. Richtenberg, M. Weiser, S. Fennig, M. Davidson, S. Harlap, R. Wolitzke, J. Rabinowitz, E. Susser, HY. Knobler, Paternal age and intelligence: impliecations for age-related genomic changes in male germ sperms, Psychiatric Genetics Vol. 1, 2005' pp. 117–225
 S. Fennig, A. Secker, I. Treves, M. Benyakar, J. Farina, D. Roe, Y. Levkovitz, S. Fennig, Ethical dilemmas in Psychotherapy: comparison between patients, therapists and laypersons, Israel Journal of Psychiatry and Related Sciences Vol. 42, 2005 pp. 251–257, 2005
 Shmuel Fennig, Ya'ir Ronen, Reduced punishment in Israel in the case of murder: Bridging the medico-legal gap, International Journal of Law and Psychiatry, 2005
 Shmuel Fennig, Uri Nitzan, Using placebo medications in the clinical setting – an intellectual game or a possible reality, The Israel journal of psychiatry and related sciences, 2014
 Shmuel Fennig, Uri Nitzan, Examining the ethical boundaries of harm reduction: from addictions to general psychiatry, The Israel journal of psychiatry and related sciences''', 2014

פרקים בספרים
 S. Fennig, L. Fochtmann, E.J Bromet, Delusional Disorders and Shared Psychotic Disorders, Kaplan and Sadock's Comprehensive Textbook of Psychiatry 8th Edition, Lippincott Wiilliams & Wilkins, New York, 2005, pp. 1525–1533
 S. Fennig, L Fochtmann, G. A Carlson, Schizoaffective Disorder, Kaplan and Sadock's Comprehensive Textbook of Psychiatry 8th Edition, Lippincott Wiilliams & Wilkins, New York, 2005, pp. 1533–1536
 S. Fennig, L Fochtmann, Psychosis Not Otherwise Specified, Kaplan and Sadock's Comprehensive Textbook of Psychiatry 8th Edition, Lippincott Wiilliams & Wilkins, New York, 2005, pp. 1542–1544

 קישורים חיצוניים 
 אתר הבית של פרופ' שמואל פנינג
 פרופ' שמואל פנינג, באתר אוניברסיטת בן-גוריון
 פרופ' שמואל פנינג, באתר ResearchGate
 רשימת הפרסומים – פרופ' שמואל פנינג, ב-academia.edu

 הערות שוליים 

קטגוריה:חברי ועדת הלסינקי הישראלית
קטגוריה:סגל אוניברסיטת תל אביב: רפואה
קטגוריה:סגל בית החולים שלוותה
קטגוריה:פסיכותרפיסטים ישראלים
קטגוריה:פסיכיאטרים יהודים
קטגוריה:פסיכיאטרים ישראלים
קטגוריה:בעלי תואר דוקטור לרפואה מהאוניברסיטה העברית בירושלים